今日收到朋友送既朱古力，大大盒，有成100粒，真係睇到都開心。唔同樣既朱古力係唔同味既，以前我最怕食調味既朱古力，因為好多陣味都好古怪，即使G字頭既大牌子都做得唔好味。但呢到既就唔同，最推介佢地莓味同橙味朱古力。莓味係一個小長方體，上面有一點小紅點作記認，而橙味則有一條橙色直線佢記認。生果味道少少酸，好香，但出奇同朱古力味好夾。覺得呢到既朱古力特別滑，唔會死甜，不過一分錢一分貨，價錢就有啲貴。買一大盒，平均都要廿幾蚊一粒，抵唔抵就見人見智喇。